MALEMA KLA SY HANDTEKENING IS VERVALS
Onderwerp: MALEMA KLA SY HANDTEKENING IS VERVALS Sun Feb 28, 2010 9:24 pm
Die "Joernalis" wat Malema beweer sy handtekening "vervals" het- het seker nie baie gesukkel om 'n kruisie te "vervals" nie!
"Malema: 'Joernalis het my handtekening vervals'
Wema – Die omstrede ANC-jeugleier, Julius Malema, het Sondag gesê dat 'n joernalis sy handtekening vervals het met die doel om hom (Malema) in 'n slegte lig te plaas.
"Ons sal nie vernietig word deur die koerante (media) nie. Hulle gebruik net my naam om koerante te verkoop. Die joernalis het my handtekening vervals om my sleg te laat lyk," het Malema in Wema, Durban gesê.
Die City Press het berig dat Malema die afgelope week vir die media gelieg toe hy op 'n mediakonferensie gesê het hy het geen aandele in 'n maatskappy met winsgewende staatstenders in Limpopo nie.
Volgens die koerant het Malema ook gelieg toe hy ontken het dat hy dokumente onderteken het om 'n bestuurslid van SGL Engineering Projects te word. Hy was glo in Mei verlede jaar nog direkteur van SGL.
Volgens Malema is hierdie tipe beriggewing glo daarop gerig om die ANC-jeugliga te vernietig.
"As ek iets verkeerd gedoen het kan president Jacob Zuma se regering my in hegtenis neem. As ek iets verkeerd gedoen het, moet ek vervolg word," het Malema gesê.
"Die jeugliga sal nooit vernietig word nie. Ons steel nie van arm mense nie want ons is kinders van daardie wat gesukkel het tydens apartheid."